U-I-79/05
Natisni
Opravilna št.:
U-I-79/05
Datum odločitve:
21. 4. 2005
ECLI:
ECLI:SI:USRS:2005:U.I.79.05
Akt:
Zakon o bančništvu (Uradni list RS, št. 7/99, 59/01, 55/03 in 42/04) (ZBan), 3. odst. 188. čl.
Izrek:
Pobuda za začetek postopka za oceno ustavnosti tretjega odstavka 188. člena Zakona o bančništvu (Uradni list RS, št. 7/99, 59/01, 55/03 in 42/04) se zavrne.
Evidenčni stavek:
Tretji odstavek 188. člena Zakona o bančništvu ne omejuje odškodninske odgovornosti Banke Slovenije za morebitne nezakonitosti njene odločbe o prenehanju banke in da upnikom ta določba ne preprečuje, da po splošnih pravilih odškodninske odgovornosti uveljavljajo morebitne odškodninske zahtevke tudi proti Banki Slovenije.
Geslo:
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
1.5.51.1.5.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena - Ker je bilo o zadevi že odločeno, pa ni novih argumentov.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Gabrijela Kodele, Postojna
Datum vloge:
1. 3. 2005
Vrsta odločitve:
sklep
Vrsta rešitve:
zavrnitev
Dokument:
US24551
Dokument v PDF obliki:
U-I-79-05.pdf
116 KB
Prenesite datoteko
U-I-79/05-4
21. 4. 2005
SKLEP
Ustavno sodišče je v postopku za preizkus pobude Gabrijele Kodele iz Postojne  na seji dne 21. aprila 2005
sklenilo:
Pobuda za začetek postopka za oceno ustavnosti tretjega odstavka 188. člena Zakona o bančništvu (Uradni list RS, št. 7/99, 59/01, 55/03 in 42/04) se zavrne.
Obrazložitev
1. Pobudnica izpodbija navedeno določbo Zakona o bančništvu (v nadaljevanju ZBan). Iz te določbe po njenem mnenju izhaja, da lahko v primeru, če sodišče ugotovi, da je bila odločba o prenehanju banke nezakonita, samo delničarji od Banke Slovenije zahtevajo odškodnino. Meni, da navedena določba preprečuje, da bi odškodninske zahtevke zoper Banko Slovenije vlagali tudi upniki. Izpodbijana določba naj bi bila v neskladju z  določbami 2., 14., 22., 23., 25., 26. in 153. člena Ustave. Pravni interes utemeljuje z navedbo, da je upnica HKS Sicure, zoper katero je Banka Slovenije začela stečajni postopek.
2. Ustavno sodišče je v sklepu št. Up-131/05 in št. U-I-89/05 z dne 10. 3. 2005  sprejelo stališče, da tretji odstavek 188. člena ZBan ne omejuje odškodninske odgovornosti Banke Slovenije za morebitne nezakonitosti njene odločbe o prenehanju banke in da upnikom ta določba ne preprečuje, da po splošnih pravilih odškodninske odgovornosti uveljavljajo morebitne odškodninske zahtevke tudi proti Banki Slovenije. S tem je zavrnilo očitek neskladja s 26. členom Ustave, ki ga uveljavlja tudi pobudnica. Pobudnica zatrjuje neskladje tudi s številnimi drugimi ustavnimi določbami, vendar  ne pojasni, v čem naj bi bilo očitano neskladje. Zato je Ustavno sodišče pobudo kot očitno neutemeljeno zavrnilo.
3. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94 – ZUstS) in prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič,  Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj